Σας προσκαλούμε να παρακολουθήσετε την επιστημονική ημερίδα με τίτλο «Αρχιμήδης ΙΙΙ» η οποία θα πραγματοποιηθεί την Παρασκευή 29 Νοεμβρίου 2013 (ώρα προσέλευσης 8:30) στο συνεδριακό κέντρο του κτιρίου Διοίκησης και Διαχείρισης Έργων του ΤΕΙ Θεσσαλίας. Στο πλαίσιο της ημερίδας θα παρουσιαστούν ερευνητικές εργασίες  του προγράμματος «ΑΡΧΙΜΗΔΗΣ ΙΙΙ – Ενίσχυση Ερευνητικών Ομάδων στο ΤΕΙ Λάρισας» και θα συμμετέχουν ως ομιλητές/τριες μέλη Ε.Π. του ΤΕΙ Θεσσαλίας και  συνεργαζόμενοι ερευνητές/τριες. Με τη λήξη της ημερίδας θα χορηγηθούν βεβαιώσεις παρακολούθησης.

Η ημερίδα εντάσσεται στις δράσεις δημοσιότητας του υποέργου «Κεντρική Δράση για το ΤΕΙ Λάρισας» του προγράμματος. H ημερίδα συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο - ΕΚΤ) και από εθνικούς πόρους μέσω του Επιχειρησιακού Προγράμματος «Εκπαίδευση και Δια Βίου Μάθηση» του Εθνικού Στρατηγικού Πλαισίου Αναφοράς (ΕΣΠΑ) – Ερευνητικό Χρηματοδοτούμενο Έργο: **ΑΡΧΙΜΗΔΗΣ ΙΙΙ** . Επένδυση στην κοινωνία της γνώσης μέσω του Ευρωπαϊκού Κοινωνικού Ταμείου.

Φορέας υλοποίησης του προγράμματος είναι το ΤΕΙ Θεσσαλίας και ιδρυματικός υπεύθυνος είναι ο κ. Χρυσάφης Χαρτώνας, καθηγητής του Τμήματος Μηχανικών Πληροφορικής Τ.Ε. του ΤΕΙ Θεσσαλίας.

Στο link που ακολουθεί μπορείτε να βρείτε το πρόγραμμα και την αφίσα της ημερίδας.

<http://www.teilar.gr/archimedes3.php>